
Z á p i s n i c a
zo zasadnutia Komisie SAV pre médiá, komunikáciu 
a program Otvorená akadémia
dňa 7. mája 2026


Dňa 7. mája 2026 sa uskutočnilo zasadnutie Komisie SAV pre médiá, komunikáciu a program Otvorená akadémia (KMKOA), ktoré sa konalo online formou.
Prítomní online členovia komisie: 
RNDr. Pavol Siman, PhD., predseda KMKOA
Mgr. Szabó Pavol, CSc.
Ing. Filip Květon, PhD.
Ing. Anna Kalistová, PhD. 
Mgr. Barbara Lášticová, PhD.
Ing. Irena Gejdoš Janotová, PhD.
RNDr. Ján Gálik, PhD. 
Mgr. Katarína Gáliková, PhD.
Ing. Mgr. Romana Jurkiewiczová, tajomníčka

Ospravedlnení:
Ing. Marek Radvanský, PhD.
MVDr. Daniela Antolová, DrSc.
Ing. Martin Nosko, PhD.
Ing. Alena Opálková Šišková, PhD.
Ing. Marta Šoltésová Prnová, PhD.
Mgr. Andrea Nozdrovická, tajomníčka

Program zasadnutia:
1) Otvorenie
2) Ceny SAV 2025 za popularizáciu a spoločenské aplikácie vedy
3) Záver

1) Otvorenie
Zasadnutie otvoril a viedol predseda komisie P. Siman, ktorý v úvode oboznámil prítomných s programom zasadnutia.  
2) Ceny SAV za popularizáciu a spoločenské aplikácie vedy
Členom komisie bolo v predstihu rozoslaných 7  návrhov na Cenu SAV 2025 za popularizáciu a spoločenské aplikácie vedy. Svoje preferencie vyjadrovali emailom predsedovi komisie P. Simanovi, ktorý následne zostavil poradie slúžiace ako východiskový bod pre ďalšiu diskusiu.
Nasledovala diskusia, v ktorej zaznelo veľa zaujímavých podnetov týkajúcich sa udeľovania cien SAV za popularizáciu a spoločenské aplikácie vedy. Poukázalo sa aj na potrebu aktualizácie a spresnenia kritérií nominácií. 

Na návrh predsedu komisie P. Simana členovia komisie hlasovali, kto je proti návrhu, aby boli ocenené nasledujúce návrhy, resp. kto sa v tejto veci zdržal hlasovania:
· Ing. Juraj Majtán, DrSc., MBA, FIFST, FRSB
· doc. Mgr. Richard Sťahel, PhD.
· RNDr. Lenka Lorencová, PhD.
· redakcia časopisu QUARK zastúpená šéfredaktorkou Mgr. Renatou Józsovou
· Andrea Makýšová Volárová
proti: 0
zdržal sa: 0

Uznesenie: Komisia SAV pre médiá, komunikáciu a program Otvorená akadémia navrhuje udeliť Cenu SAV za popularizáciu vedy pre:
· Ing. Juraja Majtána, DrSc., MBA, FIFST, FRSB, za rozsiahlu a systematickú popularizačnú činnosť zameranú na dve vzájomne prepojené témy: liečivý a funkčný potenciál medu a rastúci problém jeho falšovania
· doc. Mgr. Richarda Sťahela, PhD., za široké a cielené pôsobenie v spoločenských diskusiách v médiách s celospoločenským dosahom, opakované zapájanie sa do diskusií o probléme antropocénu a súčasných ekologických hrozbách, odborné prezentovanie a polemizácie na túto tému na poli médií s celospoločenským dosahom; cielené a kritické venovanie sa  rozporu medzi preferovaným spôsobom života v našej spoločnosti a jeho dlhodobej udržateľnosti.  
· RNDr. Lenku Lorencovú, PhD., ktorá sa dlhodobo a systematicky venuje popularizácii vedy s dôrazom na chemickú a biochemickú tematiku, pričom jej aktivity oslovujú všetky vekové kategórie. Tiež za mimoriadne pestré popularizačné úsilie, ktoré zahŕňa interaktívne prednášky alebo špecifické programy pre školy, kde približuje vedu hravou a zrozumiteľnou formou.
· redakcii časopisu QUARK zastúpenej šéfredaktorkou Mgr. Renatou Józsovou, ktorá už tri desaťročia systematicky prináša zrozumiteľné, odborné a zároveň atraktívne spracovanie informácií zo širokého spektra vedeckých disciplín, čím prepájajú svet.
· Andreu Makýšovú Volárovú - za dlhoročné pôsobenie na pozícii redaktorky a moderátorky Rádia Devín (STVR), ktorá sa venovala predovšetkým témam z oblasti umeleckej literatúry, prekladu, ako aj úzkej spolupráci s pracovníčkami a pracovníkmi viacerých umenovedných, literárnovedných a humanitných ústavov SAV
3) Záver
Na záver zasadnutia predseda komisie poďakoval všetkým členom komisie za aktívnu účasť. 
 
Bratislava 7. mája 2026
	
Schválil:             RNDr. Pavol Siman, PhD.,
                                  predseda KMKOA 

